《洛阳》
清代·仝轨

几度崎岖过石林，鬓边愁见二毛侵。驼街白日千门冷，马市红尘十丈深。

山秃阁犹临阙塞，岸崩河欲到城阴。谁能唤起苏秦嫂，问尔何须叔有金。

作者简介：河南郏县人，字本同。少时即知名，康熙四十四年举人。施闰章、王士禛均盛称其诗文。主大梁书院讲席，学者称平山先生。有《夔园》、《真志堂》等集。